stanford-oval/wikipedia huggingface dataset:
Mercedes-AMG X290

| Mercedes-AMG X290 |
| --- | --- |

Valmistustiedot
Valmistusmaa:   Saksa
Valmistaja:  Mercedes-Benz
Valmistusvuodet:  2018–
Korimalli:  5-ovinen fastback
Luokka:  E-segmentti
Teknisesti samankaltaisia:  Mercedes-AMG GT Mercedes-Benz C257 Mercedes-Benz W205 Mercedes-Benz W213 Mercedes-Benz X253
Tekniset tiedot
Pohjalevy:  Mercedes-Benz MRA
Moottori:  R6 V8
Iskutilavuus:  3,0–4,0 l
Polttoaine:  bensiini
Vetotapa:  neliveto
Vaihteisto:  9-vaihteinen automaatti
Mercedes-AMG X290 on Mercedes-Benzin vuodesta 2018 lähtien valmistama urheilullinen fastback-korinen edustusluokan automalli, joka on Mercedes-AMG GT:n neliovinen sisarmalli.
Malli esiteltiin Geneven autonäyttelyssä maaliskuussa 2018. Malliversiosta riippuen moottorina on turboahdettu kuusisylinterinen 3,0-litrainen rivimoottori tai kaksoisturboahdettu 4,0-litrainen V8. Molempien moottorien yhteydessä on yhdeksänportainen automaattivaihteisto ja neliveto.
Aiheesta muualla

Kuvia tai muita tiedostoja aiheesta Mercedes-AMG X290 Wikimedia Commonsissa
Mercedes-Benzin automallit
| --- | --- |
Henkilöautot:   A-sarja  B-sarja  C-sarja  CLA-sarja  CLS-sarja  E-sarja  EQA  EQB  EQC  EQE  EQS  EQS SUV  G-sarja  GLA-sarja  GLB-sarja  GLC-sarja  GLE-sarja  GLK-sarja  GLS-sarja  S-sarja  SL-sarja  SLC-sarja 
Yksittäis- ja erikoismallit:   AMG One  AMG GT  AMG X290  Maybach S 600 
Historialliset mallit:   600  630  770  190 
Pakettiautot, tila-autot ja lava-autot:   Citan  EQV  R-sarja  Sprinter  T-sarja  Vaneo  Vito  V-sarja  X-sarja 
Linja-autot:   CapaCity  Citaro  Tourino  Tourismo  Travego  Integro  Vario 
Kuorma-autot:   Actros  Axor  Atego  Econic  Zetros  Unimog (U20, U300/U400/U500, U4000/U5000)
Liittoutuneiden 1. laskuvarjoarmeija

1. laskuvarjoarmeijan tunnus
Liittoutuneiden 1. laskuvarjoarmeija oli liittoutuneiden joukkojen yhtymä Luoteis-Euroopassa toisessa maailmansodassa 1944–1945. Se oli historian suurin maahanlaskujoukko-osasto.
Muodostaminen

Liittoutuneiden 1. laskuvarjoarmeija muodostettiin 2. elokuuta 1944 ja sen komentajaksi määrättiin Yhdysvaltain armeijan ilmavoimien kenraaliluutnantti Lewis H. Brereton ja hänen apulaiskomentajanaan oli brittiläinen kenraaliluutnantti Frederick Browning, jonka seuraaja tammikuusta 1945 oli brittiläinen kenraaliluutnantti Richard Gale.
Yksiköt

Laskuvarjoarmeijaan liitettiin:
Yhdysvaltain XVIII maahanlaskuarmeijakunta
Yhdysvaltain 17. laskuvarjodivisioona
Yhdysvaltain 82.  laskuvarjodivisioona
Yhdysvaltain 101. laskuvarjodivisioona
Yhdysvaltain 13.  laskuvarjodivisioona (1945)
Brittiläinen I maahanlaskuarmeijakunta
Brittiläinen 1. laskuvarjodivisioona
Brittiläinen 6. laskuvarjodivisioona
Brittiläinen 52. (Lowland) divisioona (ilmakuljetteinen)
Brittiläinen 1. Special Air Service prikaati
Puolalainen 1. erillinen laskuvarjoprikaati
Ranskalainen 1. laskuvarjorykmentti
Ranskalainen 2. laskuvarjorykmentti S.A.S
Ranskalainen 3. laskuvarjorykmentti S.A.S
IX ilmakuljetusosasto USAAF
38. ilmakuljetusryhmä RAF
46. ilmakuljetusryhmä RAF
Operaatiot

Kolme armeijaan liitettävistä divisioonista (82., 101. ja 6.) osallistuivat Normandian maihinnousuun, mutta armeija muodostettiin vasta maihinnousun jälkeen.
Armeijan ensimmäinen ja tunnetuin taistelutehtävä oli operaatio Market Garden syyskuussa 1944, johon osallistuivat brittiläinen 1.,  Yhdysvaltain 82. ja 101. divisioonat sekä puolalainen 1. erillinen laskuvarjoprikaati. Joukot tiputettiin Alankomaihin osana suunnitelmaa kiertää Siegfried-linja, ylittää Rein ja tunkeutua Saksaan.
Armeijan yksiköitä (82., 101. ja 6. divisioona) otti osaa Ardennien taisteluun, mutta ilman maahanlaskuja.
Seuraava ja viimeinen maahanlaskuoperaatio, johon armeija osallistui, oli operaatio Varsity, jossa brittiläinen 6. divisioona ja Yhdysvaltain 17. divisioona laskeutuivat Saksaan tukemaan Reinin ylitystä.
Merkinnän syy: Malline ja lakkauttaminen puuttuvat. Lisäksi operaatiot kuvattu hyvin lyhyesti.
Operaatio Market Garden: liittoutuneiden 1. laskuvarjoarmeijan amerikkalaisia laskuvarjosotilaita viimeisessä käskynjaossa ennen lentokoneeseen nousua 17.9.1944
Operational Channels, First Allied Airborne Army, 28 November 1944.
Mohammed Abdel Wahab

Mohammed Abdel Wahab mandoliinibanjon kanssa.
Mohammed Abdel Wahab (arab. محمد عبد الوهاب‎‎; 13. maaliskuuta 1901? Kairo – 3. toukokuuta 1991 Kairo) oli egyptiläinen säveltäjä, laulaja ja näyttelijä. Hän oli aikansa tuotteliain arabisäveltäjä; hänen tuotantoonsa kuuluu yli tuhat laulua, ja hän itse lauloi satoja eri kappaleita.
Abdel Wahab teki ensilevytyksensä 13-vuotiaana ja sai vuonna 1924 suojelijakseen Ahmed Shawqin. 1920-luvun lopussa hän sävelsi perinteisiä melodioita, jotka sopivat Shawkyn teksteihin. Myöhemmin hän omaksui länsimaisia vaikutteita etenkin arabiankielisiin musikaaleihin. Vuonna 1926 Abdel Wahab sai tehtäväkseen viimeistellä Sayed Darwishilta kesken jääneen musikaalin, jossa myös itse esiintyi. Hän loi arabiankielisen musikaalielokuvan käytyään Pariisissa ja tutustuttuaan ranskalaisiin musikaaliesityksiin. Hän irtautui perinteistä ja rikkoi yleisöennätyksiä elokuvalla Al Warda al-baida. Monet uudet naislaulajat, kuten Leila Mourad, tulivat alun perin tunnetuiksi Abdel Wahabin elokuvista.
Abdel Wahab käytti isoja orkestereita, joihin kuului länsimaisia soittimia. Hän hyödynsi myös tangon, samban ja rumban vaikutteita. 1950-luvulla hän jätti elokuvan ja keskittyi levyttämään laulajana uudella, vakavammalla tyylillä. Lopetettuaan 1960-luvulla laulamisen hän jatkoi säveltämistä muille laulajille. Esimerkiksi Abdel Wahabin orkestroimasta kappaleesta "Ente Omry" tuli hitti Umm Kulthumin laulamana vuonna 1964. Vaikka Abdel Wahab näyttäytyi vuosien ajan hyvin vähän julkisuudessa, hänen suosionsa säilyi. Vuonna 1988 hän teki yllätyspaluun studioon, ja hänen uutta levytystään myytiin kaksi miljoonaa kappaletta.
Abdel Wahab sai Anwar Sadatilta kenraalin arvon Egyptin kansallislaulun (Biladi, Biladi, Biladi) orkestroinnista. Hän sävelsi kansallislaulut myös Libyalle (Libya, Libya, Libya), Arabiemiraateille (Iši biladi) ja Tunisialle (Humat al-hima).
Mihail Azarenko

| Mitalit> Maa:   Venäjä.Poikien ammunta.MM-kilpailut  | Mitalit> Maa:   Venäjä.Poikien ammunta.MM-kilpailut  | Mitalit> Maa:   Venäjä.Poikien ammunta.MM-kilpailut  | Maa:   Venäjä> Poikien ammunta. |
| --- | --- | --- | --- |
|  Kultaa | Plzeň 2008 | 10 m liikkuva maali, sekajuoksut |  |
|  Kultaa | Plzeň 2008 | 50 m liikkuva maali |  |
|  Kultaa | Plzeň 2008 | 10 m liikkuva maali, joukkue |  |
|  Kultaa | Plzeň 2008 | 10 m liikkuva maali, sekajuoksut, joukkue |  |
|  Kultaa | Heinola 2009 | 10 m liikkuva maali |  |
|  Kultaa | Heinola 2009 | 10 m liikkuva maali, sekajuoksut |  |
|  Kultaa | Heinola 2009 | 10 m liikkuva maali, joukkue |  |
|  Kultaa | Heinola 2009 | 10 m liikkuva maali, sekajuoksut, joukkue |  |
|  Kultaa | Heinola 2009 | 50 m liikkuva maali, joukkue |  |
|  Kultaa | Heinola 2009 | 50 m liikkuva maali, sekajuoksut, joukkue |  |
|  Pronssia | Plzeň 2008 | 10 m liikkuva maali |  |
|  Pronssia | Plzeň 2008 | 50 m liikkuva maali, sekajuoksut |  |
|  Pronssia | Plzeň 2008 | 50 m liikkuva maali, joukkue |  |
|  Pronssia | Plzeň 2008 | 50 m liikkuva maali, sekajuoksut, joukkue |  |
|  Pronssia | Heinola 2009 | 50 m liikkuva maali |  |
|  Pronssia | Heinola 2009 | 50 m liikkuva maali, sekajuoksut |  |
Mihail Azarenko (ven. Михаил Азаренко; s. 6. huhtikuuta 1991) on venäläinen riistamaaliampuja ja nuorten maailmanmestari.
Azarenko on saavuttanut MM-kilpailuissa Plzeňissä 2008 ja Heinolassa 2009 kymmenen kultaa ja kuusi pronssia.
Lockarpin kirkko

Lockarpin kirkko.
Lockarpin kirkko (ruots. Lockarps kyrka) on kirkkorakennus Lockarpissa, Ruotsin kolmanneksi suurimmassa kunnassa Malmössä. Nykyisen kirkon perustamisajankohta on epäselvä, mutta se on ollut kuitenkin olemassa jo keskiajalla ja osa perustuksista on todennäköisesti 1200-luvulta. Kirkko uudistettiin kokonaan vuosina 1885–1886 arkkitehti William Kleinin suunnitelmien mukaan, jotka olivat arkkitehti Ernst Jacobssonin muokkaamat. Kirkon alttari on peräisin vuodelta 1706 ja saarnatuoli vuodelta 1589.
Aiheesta muualla

Wikimedia Commonsissa on kuvia tai muita tiedostoja aiheesta .
Lettopalena

| Lettopalena |
| --- | --- |
Valtio:   Italia
Alue:  Abruzzo
Maakunta:  Chieti
Hallinto:  
 – Hallinnon tyyppi:  Kunta
 – Pormestari:  Carolina De Vitis
Pinta-ala:  
 – Kokonaispinta-ala:  21,13 km²
Väkiluku (31.12.2017):  339
 – Väestötiheys:  16 as./km²
Postinumero:  66010
Infobox OKVirheellinen NIMI-arvo: 
Lettopalena on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 339 ihmistä vuonna 2017. Vuoden 2011 väestönlaskennan mukaan kunnassa oli 365 asukasta.
Monoseksuaalisuus

Monoseksuaalisuus on lähinnä vertailussa aseksuaalisuuteen ja biseksuaalisuuteen käytettävä harvinainen termi. Se voi viitata:
Heteroseksuaalisuuteen.
Homoseksuaalisuuteen.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Monoseksuaalisuus”, voi hakea sivunnimihaulla, laajalla sivunnimihaulla tai tekstihaulla.
Lina Turkama

Lina Turkama (s. 1989) on suomalainen näyttelijä, joka esiintyi naispääosassa vuoden 2011 elokuvassa Elokuu. Turkamalla ei ole näyttelijätaustaa tai -koulutusta – hän sai roolin ohjaaja Oskari Sipolan nähtyä hänet Tavastia-klubin narikkajonossa ja pyydettyä häntä koekuvauksiin.
Turkama opiskelee Töölön yhteiskoulun aikuislukiossa.
Filmografia

Elokuu – Juli, 2011
Aiheesta muualla

Lina Turkama Internet Movie Databasessa. (englanniksi)
Lina Turkama Elonetissä.
Monopteros (Ateena)

| Monopteros> Μονόπτερος |
| --- | --- |
Sijainti:  Agora, Ateena, Attika  Kreikka
Koordinaatit:  37°58′31″N, 23°43′26″E
Rakennustyyppi:  monopteros
Valmistumisvuosi:  noin 150 jaa.
Tyylisuunta:  korinttilainen
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Monopteros (m.kreik. Μονόπτερος) oli pieni antiikin aikainen monopteros tai tholos eli pyörötemppelin kaltainen rakennus Ateenan Agoralla Kreikassa.
Monopteros rakennettiin roomalaisella kaudella 100-luvulla jaa., todennäköisesti Antoninusten aikaan vuosisadan puolessa välissä. Se sijaitsi Attaloksen stoan länsipuolella sen ja Panathenaia-juhlan tien välisellä alueella. Monopteros tuhoutui todennäköisesti herulien hyökkäyksessä vuonna 267 tai pian tämän jälkeen. Rakennuksen kaivaukset suoritettiin vuosina 1936 ja 1951–1954.
Monopteros oli pyöreä rakennus, joka toimi todennäköisesti jonkinlaisena suihkulähteenä tai muuna lähdekaivona. Tämä on päätelty muun muassa siitä, että sille johtaa vesijohto. Rakennusta on ehdotettu myös jonkinlaiseksi temppeliksi tai herooniksi. Monopteroksen halkaisija oli noin 8,1 metriä. Siinä oli kahdeksan pylvästä ja kupumainen katto. Pylväät edustivat korinttilaista tyyliä. Rakennus oli tehty vihreästä sekä Pentelikon-vuoren marmorista.
Monopteroksesta on säilynyt nykyaikaan sen perustukset sekä joitakin sen muita rakenneosia.
Mohammed Abdellaoue

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Mohammed Abdellaoue
Syntymäaika: 23. lokakuuta 1985 (ikä 38)
Syntymäpaikka: Oslo, Norja
Pelipaikka: hyökkääjä
Pituus: 182 cm
Seurat
| Vuodet | Seura | O | (M) |
| 2003–2007 | Skeid | 86 | (40) |
| 2008–2010 | Vålerenga | 67 | (30) |
| 2010–2013 | Hannover 96 | 80 | (29) |
| 2013–2015 | VfB Stuttgart | 12 | (1) |
| 2015–2017 | Vålerenga | 34 | (9) |
Maajoukkue
| 2003 | Norja U18 | 6 | (3) |
| 2004 | Norja U19 | 1 | (0) |
| 2005 | Norja U21 | 1 | (0) |
| 2008–2017 | Norja | 33 | (7) |
 Seurajoukkueuran tilastot kattavat vain kansalliset sarjat, päivitetty 19. helmikuuta 2018.  Maajoukkueuran tilastot päivitetty 19. helmikuuta 2018.
Mohammed Abdellaoue (s. 23. lokakuuta 1985 Oslo) on norjalainen entinen jalkapalloilija, pelipaikaltaan hyökkääjä. Hän lopetti uransa loukkaantumisen jälkeen vuonna 2017.
Aiheesta muualla

Kuvia tai muita tiedostoja aiheesta Mohammed Abdellaoue Wikimedia Commonsissa
Miekka-Miehet

Miekka-Miesten tunnus
Miekka-Miehet on vuonna 1931 perustettu Helsingissä toimiva miekkailuseura. Se toimii Töölön kisahallilla ja osallistuu kilpailu- ja valmennustoimintaan kaikilla kolmella urheilumiekkailuaseella.
SM-voittajat 1929-2009

Nina Björman
Esko Halme
Jouko Halme
Kristian Holman
Hille Kaisla (floretti 1935, säilä 1939)
Antti Kerminen
Erkki Kerttula
Kari Kuukka
Velijussi Kyllijoki
Taneli Lahti
Seppo Lauhio
Heikki Poranen
Aaro Raitio
Heikki Raitio (kalpa 1952 ja 1953, floretin joukkue 1954 ja 1955, kalvan joukkue 1954, 1955 ja 1956)
Mika Roman
Jenny Sandgren
Sari Suomi
Ilmari Vartia (kalpa 1938, 1947, 1948 ja 1949)
Raimo Westman
Rolf Wiik (kalpa 1954, 1956, 1959 ja 1960, säilä 1956)
Metropolien divisioona (NHL)

Metropolien divisioonan tunnus
Metropolien divisioona (suomeksi myös Metropolitan-divisioona) (engl. Metropolitan Division) on yksi pohjoisamerikkalaisen jääkiekkoliiga NHL:n divisioonista, ja se kuuluu Itäiseen konferenssiin. Divisioonaan kuuluu kahdeksan joukkuetta, joiden kotikaupungit sijaitsevat pääasiassa suurten metropolikaupunkien alueella Yhdysvaltain itärannikolla.
Divisioona perustettiin vuonna 2013 seuraamaan vanhaa Atlantin divisioonaa NHL:n joukkueiden uudelleenjärjestelyssä. Se on NHL:n ainoa divisioona, jossa ei pelaa yhtään kanadalaista joukkuetta, sillä sen joukkueista viisi sijaitsee joko New Yorkin metropolialueella tai Pennsylvanian osavaltiossa, ja kolme muuta Ohiossa, Pohjois-Carolinassa ja Washington DC:ssä.
Metropolien divisioonan viimeisin mestari on Washington Capitals kaudelta 2019–2020. Capitalsilla on myös eniten divisioonan mestaruuksia, yhteensä viisi.
Kaudella 2020–2021 Metropolien divisioonaa ei käytetty, kun liiga järjestettiin tilapäisesti uudelleen COVID-19-pandemian vuoksi.
Divisioonan kokoonpano > 2013–2020, 2021–

Carolina Hurricanes
Columbus Blue Jackets
New Jersey Devils
New York Islanders
New York Rangers
Philadelphia Flyers
Pittsburgh Penguins
Washington Capitals
Divisioonan kokoonpano > 2013–2020, 2021– > Muutokset kaudelta 2012–2013

Metropolien divisioona perustettiin NHL:n joukkueiden uudelleenjärjestelyssä
Koillinen ja kaakkoinen divisioona lopetettiin
Devils, Islanders, Rangers, Flyers ja Penguins liittyvät Atlantin divisioonasta
Hurricanes ja Capitals liittyvät Kaakkoisesta divisioonasta
Blue Jackets liittyy Keskisestä divisioonasta
Divisioonan kokoonpano > 2020–2021

Divisioonaa ei käytetä kaudella 2020–2021
Divisioonan kokoonpano > 2020–2021 > Muutokset kaudelta 2019–2020

COVID-19 -rajoitusten vuoksi NHL järjestetään uudelleen neljään divisioonaan ilman konferensseja
Hurricanes ja Blue Jackets siirtyvät Keskiseen divisioonaan
Devils, Islanders, Rangers, Flyers, Penguins ja Capitals siirtyvät Itäiseen divisioonaan
Divisioonan mestarit

2014 – Pittsburgh Penguins (109 p.)
2015 – New York Rangers (113 p.)
2016 – Washington Capitals (120 p.)
2017 – Washington Capitals (118 p.)
2018 – Washington Capitals (105 p.)
2019 – Washington Capitals (104 p.)
2020 – Washington Capitals (90 p.)
2022 – Carolina Hurricanes (116 p.)
2023 – Carolina Hurricanes (113 p.)
2024 – New York Rangers (114 p.)
Stanley Cup -voittajat divisioonasta

2016 – Pittsburgh Penguins
2017 – Pittsburgh Penguins
2018 – Washington Capitals
President’s Trophy -voittajat divisioonasta

2015 – New York Rangers
2016 – Washington Capitals
2017 – Washington Capitals
2024 – New York Rangers
Liisa Mustonen

| Liisa Mustonen> Henkilötiedot |
| --- | --- |
Syntynyt: 13. lokakuuta 1969 (ikä 54) Helsinki
Ammatti:  näyttelijä, teatteriohjaaja
Näyttelijä
Taiteilijanimet:  ent. Kuoppamäki
Aiheesta muualla
IMDb 
Elonet
AllMovie
Svensk Filmdatabas
Liisa Anneli Mustonen (ent. Kuoppamäki, s. 13. lokakuuta 1969 Helsinki) on suomalainen näyttelijä ja teatteriohjaaja. Hän on ollut ehdolla parhaan naispääosan Jussin saajaksi kahteen kertaan; vuonna 2003 elokuvasta Hengittämättä ja nauramatta ja 2007 elokuvasta Kalteva torni. Elokuvien lisäksi näyttelijällä on laaja näyttelijänura televisiossa ja teatterissa.
Mustonen avioitui muusikko Sami Kuoppamäen kanssa 2. heinäkuuta 2001, mutta erosi hänestä kesällä 2008. Heillä on tytär. Eron jälkeen hän on alkanut käyttää tyttönimeään Mustonen. Vuonna 2011 hänelle syntyi toinen tytär. Mustonen on naimisissa.
Syksyllä 2008 Mustonen oli Suomen Pelkokerroin -ohjelman julkkisjaksossa kilpailemassa.
Filmografia

| Elokuvat> Vuosi | Elokuvat> Elokuva | Elokuvat> Rooli | Elokuvat>  | Elokuvat>  | Elokuvat>  |
| --- | --- | --- | --- | --- | --- |
| 1986 | Musta koiran teit |  |  |  |  |
| 1988 | Lauran huone | Skinny Silvennoinen |  |  |  |
| 1992 | Veturimiehet heiluttaa | Sari |  |  |  |
| 1992 | Pilkkuja ja pikkuhousuja | Virve, Runotyttö |  |  |  |
| 1994 | Anita | Anita Johanna Virtanen alias Johanna Rantala |  |  |  |
| 1994 | Susi tulee | Maria Melinda |  |  |  |
| 1995 | Tunneli |  |  |  |  |
| 1995 | Muusikon valinta | Ifan ääni |  |  |  |
| 2002 | Hengittämättä ja nauramatta | Inka |  |  |  |
| 2002 | Mies vailla menneisyyttä | työvoimatoimiston virkailija |  |  |  |
| 2004 | Pelikaanimies | äiti |  |  |  |
| 2006 | Kalteva torni | Laura |  |  |  |
| 2008 | Kolmistaan | Maria |  |  |  |
| 2011 | Veljekset | Katja |  |  |  |
| 2014 | Aikuisten poika | Oliverin äiti |  |  |  |
Aiheesta muualla

Liisa Mustonen Elonetissä.
Liisa Kuoppamäki Internet Movie Databasessa. (englanniksi)
Monosomia

Monosomia on tila, jossa diploidisessa solussa kromosomiparin sijasta esiintyy vain yksi kromosomi. Monosomia voi myös olla osittainen. Monosomiat aiheuttavat Turnerin oireyhtymää, cri du chatia ja 1p36-deleetio-oireyhtymää.
Legend Quest (televisiosarja)

| Legend Quest |
| --- | --- |
Tyyli:  tosi-tv
Pääosissa:  Ashley Cowie Kinga Philipps
Alkuperämaa:  Yhdysvallat
Verkko:  Syfy
Esitetty:  13. heinäkuuta 2011  – 17. elokuuta 2011
Tuotantokausia:  1
Jaksoja:  6
Tuotanto
Tuottaja(t):   Kinga Philipps  Dwight D. Smith  Ashley Cowie 
Vastaava(t) tuottaja(t):  John Brenkus Mickey Stern
Leikkaaja(t):   Alex Dollins  David Handman  Bryan King  Matt Miller  Ryan Philander  Eric Scott 
Tuotantoyhtiö(t):   Realand Productions  Thunder Road Productions  Universal Networks International 
Aiheesta muualla
Virallinen sivusto
IMDb 
Legend Quest oli yhdysvaltalainen Syfyn kanavalla esitetty seikkailuhenkinen tosi-tv-ohjelma. Sarjan esittäminen aloitettiin 13. heinäkuuta 2011 kuuden jakson kaudella. 12. maaliskuuta 2012 TVWise kertoi Syfyn ilmoittaneen sarjan tuotannon lopettamisesta.
Juoni

Sarjassa seurattiin historioitsija-arkeologi Ashley Cowien matkoja ympäri maailman. Hänen tavoitteena oli löytää erilaisia hukattuja aarteita.
Aiheesta muualla

Legend Quest Syfyn sivuilla (Arkistoitu – Internet Archive) (englanniksi)
Legend Quest (televisiosarja) Internet Movie Databasessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Legend Quest
Käännös suomeksi
Lettopitkäpalko

| Lettopitkäpalko |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Pitkäpalot Arabis
Laji::  planisiliqua
Kaksiosainen nimi
 Arabis planisiliqua  (Pers.) Rchb. 
Katso myös
   Lettopitkäpalko Wikispeciesissä   Lettopitkäpalko Commonsissa 
Infobox OKNimi-testi OK: 
Lettopitkäpalko (Arabis planisiliqua) on ristikukkaiskasvien (Brassicaceae) heimoon, pitkäpalkojen (Arabis) sukuun kuuluva kasvilaji. Se on kaksivuotinen ja usein korkeakasvuinen ruohovartinen kasvi. Lettopitkäpalon alalaji Arabis planisiliqua ssp. nemorensis muistuttaa jonkin verran jäykkäpitkäpalkoa (Arabis hirsuta), josta sen voi erottaa varren ja lehtien erilaisuuden perusteella.
Lettopitkäpalko voi kasvaa 80 cm korkeaksi asti ja se on kasvutavaltaan pysty. Lettopitkäpalon varsi on yläosastaan kalju, mutta alaosastaan karvainen. Lehdet ovat melkein kaljuja tai samalla tavalla karvaisia kuin varren alaosakin ja lehtiä on sekä varren tyvellä ruusukkeena että varressa. Varsilehtiä on paljon ja ne ovat sepiviä, nuolityvisiä sekä tyveltä hammaslaitaisia. Lettopitkäpalon kukinto on runsaskukkainen ja melko tiivis terttu. Kukat ovat valkoisia ja niiden terälehdet ovat pystyjä sekä noin 5 mm pitkiä. Lidut ovat myös pystyjä, aaltoilevapintaisia sekä noin 4–5 cm pitkiä ja vain millimetrinpaksuisia. Lettopitkäpalko kukkii toukokuussa.
Lettopitkäpalkoa ei kasva Suomessa, ja Ruotsissa sitä on tavattu ainoastaan Gotlannista, mihin sen ruotsinkielinen nimikin (gotlandstrav) viittaa. Gotlannissa lettopitkäpalko kasvaa kalkkipitoisilla soilla sekä ojissa. Lettopitkäpalko on Gotlannissa hyvin harvinainen ja se löydettiin Akebäckin suolta 1800-luvulla. 1900-luvulla lajin arveltiin jo hävinneen Gotlannin suo-ojitusten seurauksena Ruotsin kasvilajistosta, kun vuoden 1924 jälkeen siitä ei ollut yhtään havaintoja, ennen kuin vuonna 1989 laji löydettiin uudelleen. Lettopitkäpalko on Ruotsissa rauhoitettu laji.
Aiheesta muualla

Global Biodiversity Information Facility (GBIF): Arabis planisiliqua (englanniksi)
Meksikon aikavyöhykkeet

Meksikon aikavyöhykkeet 30. lokakuuta 2022 lähtien. Muutamassa pohjoisen rajakaupungissa on käytössä kesäaika. 
  Kaakkoinen aika UTC−5
  Keskustan aika UTC−6
  Tyynenmeren aika UTC−7
  Tyynenmeren aika UTC–7
  Luoteinen aika UTC−8
Meksiko on käyttänyt neljää aikavyöhykettä helmikuusta 2015 lähtien.
Aikavyöhykkeet

Kaakkoinen aika (Tiempo del Sureste): Quintana Roon osavaltio turismin takia (vastaa Kanadan ja Yhdysvaltojen itäistä aikaa).
Keskustan aika (Tiempo del Centro): itäinen ja eteläinen Meksiko (vastaa Kanadan ja Yhdysvaltojen keskusaikaa).
Tyynenmeren aika (Tiempo del Pacífico): Meksikon luoteisosassa (vastaa Kanadan ja Yhdysvaltojen Kalliovuorten aikaa, Tiempo de la Montaña). Sonorassa ei käytetä kesäaikaa.
Luoteinen aika (Tiempo del Noroeste): Baja Californian osavaltio ja osa Colimasta (vastaa Kanadan ja Yhdysvaltain Tyynenmeren aikaa).
Lisäksi kaikkien saarien pitäisi lakisääteisesti kuulua maantieteellistä sijaintiaan vastaavaan aikavyöhykkeeseen.
Aikavyöhykkeet > Kesäaika

Meksikossa on ollut käytössä kesäaika; sen käyttö on vaihdellut alueittain. Lokakuussa 2022 maan Liittokongressin edustajainhuone ja senaatti hyväksyivät lain kesäajasta luopumiseen alkaen 30. lokakuuta 2022. Laki sallii muutaman Yhdysvaltojen rajalla sijaitsevan kaupungin säilyttää kesäajan ja noudattaa sitä samassa aikataulussa kuin niiden yhdysvaltalaiset naapurikaupungit.
Aikavyöhykkeet > Kaakkoinen aika

UTC−5
Quintana Roo (ei ole noudattanut kesäaikaa aikaisemmin)
Aikavyöhykkeet > Keskustan aika

UTC−6 (UTC−5 kesäaika ollut käytössä)
| 0 | 1 | 2 | 3 | 4 |
| --- | --- | --- | --- | --- |
|  Campeche  Chiapas 1  Coahuila  Colima 2  México  |  Durango  Guanajuato  Guerrero  Hidalgo  Jalisco  |  Estado de México  Michoacán 3  Morelos  Nayarit 4  Nuevo León  |  Oaxaca   Puebla  Querétaro  San Luis Potosí  Tabasco  |  Tamaulipas  Tlaxcala  Veracruz  Yucatán  Zacatecas  |
1 zapatistiyhteisöillä ei kesäaikaa • 2 paitsi Revilla Gigedon saaret • 3 radikaali katolinen yhteisö Nueva Jerusalén ei käytä kesäaikaa • 4 vain Bahía de Banderas
Aikavyöhykkeet > Tyynenmeren aika

UTC−7 (UTC−6 on noudattanut aikaisemmin kesäaikaa)
Baja California Sur
Colima (vain Clarión, San Benedicto ja Roca Partida, osa Revilla Gigedon saaria ei käyttänyt kesäaikaa)
Chihuahua
Nayarit (poikkeuksena Bahía de Banderas)
Sinaloa
Sonora (ei ole käyttänytkesäaikaa)
Aikavyöhykkeet > Luoteinen aika

UTC−8 (UTC−7 kesäaika käytössä lokakuuhun 2022 asti)
Baja California
Colima (vain Socorron saari, osa Revilla Gigedon saarista ei ole käyttänyt kesäaikaa)